《新秋杂感四首 其一》
清代·曹铭彝

陆沈世务易成嗟，克复神州再造家。枉属模棱苏味道，更无痛哭买长沙。

上方高谊酬良犬，当道殷忧式怒蛙。闻说和亲非国辱，宰臣循例罢珠厓。

作者简介：字秉生，例贡生，国史馆誊录候选盐大使。先生为恭悫胞侄，种花食鸟潇洒风流。课其子家达严，俾从陈翔翰先生游，故家达得以诗文名一时。